Diari Oficial de la Generalitat Valenciana


Sumari del DOGV 6541, del 13-06-2011 (2011/6802)

RESOLUCIÓ de 24 de maig de 2011, de la directora general d'Habitatge i Projectes Urbans, per la qual es minora l'import global màxim previst per a l'exercici 2011 per a les subvencions per la realització dels informes de conservació de l'edifici, regulat per l'Ordre de 28 de novembre de 2007, de la Conselleria de Medi Ambient, Aigua, Urbanisme i Habitatge.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6541

Data del DOGV
:   13-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6802


Data del document
:   24-05-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de maig de 2011, de la directora general d'Habitatge i Projectes Urbans, per la qual es minora l'import global màxim previst per a l'exercici 2011 per a les subvencions per la realització dels informes de conservació de l'edifici, regulat per l'Ordre de 28 de novembre de 2007, de la Conselleria de Medi Ambient, Aigua, Urbanisme i Habitatge. [2011/6802]  
L'Ordre de 28 de novembre de 2007, de la Conselleria de Medi Ambient, Aigua, Urbanisme i Habitatge, per la qual es regula l'import de la subvenció per a la realització dels informes de conservació d'edificis previstos en el Decret 81/2006, de 9 de juny, del Consell (DOCV núm. 5664, de 20.12.2007), determina en la disposició addicional tercera l'import global màxim de les ajudes per a l'execució de l'ICE per als anys 2007, 2008 i 2009. Posteriorment, l'Ordre de 28 de setembre de 2009, de la Conselleria de Medi Ambient, Aigua, Urbanisme i Habitatge, va establir la consignació pressupostària per als exercicis 2010, 2011 i 2012.  
En l'exercici 2010, la Direcció General d'Habitatge i Projectes Urbans va tramitar un reajustament de les anualitats, minorant l'anualitat de 2010 (2.236.995,12 €) en la quantia d'1.230.000,00 €, quantia que van ser assignada a l'anualitat de 2011.  
La conjuntura social i econòmica ha desencadenat alguns reajustaments econòmics, i s'han tramitat les corresponents modificacions normatives del Pla Autonòmic d'Habitatge de la Comunitat Valenciana 2009-2012 i el Reglament de Rehabilitació d'Edificis i Habitatges, mitjançant el Decret 43/2011, de 29 d'abril, del Consell, pel qual es modifica el Decret 66/2009, de 15 de maig, que afecta la normativa reguladora de l'ICE.  
Aquesta circumstància, unida a l'estat de tramitació de les ajudes corresponents a aquests informes i a l'autorització prevista en les respectives ordres que faculta la Direcció General d'Habitatge i Projectes Urbans per a dictar els actes que calguen per a la seua adequada aplicació, determina que es considere necessari minorar els crèdits previstos per a aquestes ajudes a càrrec del pressupost de 2011 en la quantia de 630.000,00 €. En virtut d'aquestes facultats, resolc:  
  
Minorar en la quantia de 630.000,00 € els crèdits previstos per a aquestes ajudes a càrrec de la línia T0304, de l'aplicació pressupostària 38.41.50.863.400.41.8, corresponents al pressupost de la Generalitat per a l'exercici 2011.  
  
València, 24 de maig de 2011.- La directora general d'Habitatge i Projectes Urbans: Mª Jesús Rodríguez Ortiz.